cyanic-selkie/wikianc huggingface dataset:
გაილასარი
გაილასარი (Գայլասար) — მთა სომხეთში. მდებარეობს სიუნიქის პროვინციაში, მდინარე ვოღჯის ნაპირზე. მწვერვალის სიმაღლე ზღვის დონიდან 2669 მეტრია და წარმოადგენს მეღრის ქედის ნაწილს.
სქოლიო
კატეგორია:სომხეთის მთები
სამბრანო (ბოლივარი)
სამბრანო (Zambrano) — ქალაქი და მუნიციპალიტეტი კოლუმბიაში, ბოლივარის დეპარტამენტში.
2005 წლის მონაცემებით, მოსახლეობა 10.246 ადამიანს შეადგენდა. ფართობი 287 კმ²-ია.
რესურსები ინტერნეტში
კატეგორია:ბოლივარის დეპარტამენტის მუნიციპალიტეტები და ქალაქები
ლალი ესპოსიტო
სქოლიო
კატეგორია:დაბადებული 10 ოქტომბერი კატეგორია:დაბადებული 1991 კატეგორია:არგენტინელი მოდელები კატეგორია:არგენტინელი მსახიობები კატეგორია:არგენტინელი მოცეკვავეები კატეგორია:არგენტინელი კომპოზიტორები კატეგორია:არგენტინელი მომღერლები
მატარის ოლქი
მატარის ოლქი (මාතර දිස්ත්‍රික්කය, மாத்தறை மாவட்டம்) — შრი-ლანკის 25 ოლქიდან ერთ-ერთი. შედის სამხრეთი პროვინციის შემადგენლობაში. ადმინისტრაციული ცენტრი — ქალაქი მატარა. ოლქის ფართობია 1 283 კმ².
მოსახლეობა
2012 წლის მონაცემებით, ოლქის მოსახლეობაა 803 999 ადამიანი, რომლის უმეტესობასაც სინჰალელები შეადგენენ.
სქოლიო
კატეგორია:შრი-ლანკის ოლქები
დიდი შვეიცარიული ზენენჰუნდი
დიდი შვეიცარიული ზენენჰუნდი (Grosser Schweizer Sennenhund) — ძაღლის ჯიში, რომელიც გამოყვანილია შვეიცარიაში ანტიკური ხანა/XX საუკუნეში.
ლუსაღბიური (არაგაწოტნი)
ლუსაღბიური (Լուսաղբյուր) — სოფელი სომხეთში, არაგაწოტნის პროვინციაში. მდებარეობს ზღვის დონიდან 1 780 მეტრზე. 2001 წლის მონაცემებით, მოსახლეობა 624 ადამიანს შეადგენდა.
რესურსები ინტერნეტში
კატეგორია:არაგაწოტნის პროვინციის სოფლები
დიდი შვეიცარიული ზენენჰუნდი
დიდი ზენენჰუნდი მეგობრულია ადამიანების მიმართ, თუმცა ზოგჯერ სხვა ძაღლების მიმართ მტრულადაა განწყობილი. კარგად ეგუება სიცივეს, კარგი მოდარაჯეა. ვერ ეგუება ქალაქის პირობებში ცხოვრებას და სიცხეს. აქვს ძლიერი, ფართო, დაკუნთული თეძოები, უხეში ბალანი, საშუალო ზომის თვალები.
რესურსები ინტერნეტში
კატეგორია:მეცხვარე და მოდარაჯე ძაღლები კატეგორია:შვეიცარიული წარმოშობის ძაღლის ჯიშები
სარაგოსა (ნუევა-ესიხა)
სარაგოსა (ოფიციალურად სარაგოსის მუნიციპალიტეტი; Bayan ng Zaragoza) ― მესამე კლასის მუნიციპალიტეტი ნუევა-ესიხის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 53 090 ადამიანს შეადგენს. მოიცავს 19 ბარანგაის.
სქოლიო
კატეგორია:ნუევა-ესიხის მუნიციპალიტეტები
ყაზახეთის საკონსტიტუციო რეფერენდუმი (1995)
ყაზახეთის საკონსტიტუციო რეფერენდუმი — რეფერენდუმი ყაზახეთში რომელიც 1995 წლის 30 აგვისტოს ჩატარდა. რეფერენდუმი მიზნად ისახავდა ახალი კონსტიტუციის დამტკიცებას. ამომრჩევლის 90%-მა მხარი დაუჭირა მოცემულ ინიციატივას.
სქოლიო
კატეგორია:1995 წელი ყაზახეთში კატეგორია:ყაზახეთის რეფერენდუმები
ჰაჯი ბანის მეჩეთი
ისტორია და არქიტექტურა
მეჩეთი მდებარეობს შირვანშაჰების სასახლეს კომპლექსში, ქუჩის დაქანების მიმართულებით. კიტაბზე დაწერილი არაბული წარწერის თანახმად, მეჩეთი XVI საუკუნეში აშენდა არქიტექტორ ჰაჯი ბანის მიერ. მეჩეთის ცენტრალური გეგმა გუმბათოვანია. შესასვლელის პირისპირ მდებარეობს რამდენიმეიარუსიანი მსხვილი სტალაქტიტური მიხრაბი. სხვა კიტაბე გვაუწყებს მეჩეთის შეკეთების თარიღს - 1320 წელს ხიჯრის წელთაღრიცხვით, რაც 1902/03 წელს შეესაბამება.
XX საუკუნის დასაწყისში რეკონსტრუქციის შედეგად მნიშვნელოვანი სამუშაოები იქნა ჩატარებული. დაემატა ვესტიბიული და ქალთა საცავი (შაბისტანი). დარბაზი ორმხრივ განათებულია დამატებული წყვილი ნახევრადწრის ფორმის სარკმელის საშუალებით. არქიტექტურის ისტორიკოს შამილ ფატულაევის სიტყვებით, იმისდა მიუხედავად, რომ რეკონსტრუქცია მიმდინარეობდა ევროპული ტრადიციების გათვალისწინებით, ინტერიერისა და ექსტერიერის სტილი და ეროვნული არქიტექტურის ტრადიციული მოტივები შენარჩუნებულ იქნა.
კუბისტური სტილის საფუძველზე ქვისგან შექმნილი კონუსური ფორმის გუმბათი აბშერონის ტიპური გუმბათების მსგავსია. აზერბაიჯანის რესპუბლიკის მინისტრთა კაბინეტის მიერ ისტორიული და კულტურული ძეგლების შესახებ გამოცემული განკარგულების თანახმად, მეჩეთი ჰაჯი ბანი გახდა «ისტორიისა და ეროვნული კულტურის ნაციონალური მნიშვნელობის ძეგლი».
სქოლიო
კატეგორია:აზერბაიჯანის მეჩეთები
ქალკისი
ქალკისი (Χαλκίς), ქალკიდა (Χαλκίδα) — ქალაქი საბერძნეთში, კუნძულ ევბეაზე, ევროპოსის სრუტის სანაპიროზე. განლაგებულია ზღვის დონიდან 10 მეტრის სიმაღლეზე, ათენიდან 78 კმ-ში. ამავე სახელწოდების დიმის (თემის) ადმინისტრაციული ცენტრი. მოსახლეობა — 59 125 ადამიანი (2011). მნიშვნელოვანი პორტია. თუმცა აქ უფრო იმპორტი მიმდინარეობს, ვიდრე ექსპორტი. ყოველწლიურად შემოდის 1200–1300 ტონა ტვირთი და გადის მხოლოდ 70–80 ტონა.
ისტორია
ქალკიდა ერთ-ერთი ძველი ბერძნული ქალაქი და კუნძულ ევბეის ეკონომიკურად დაწინაურებული ცენტრი იყო, რასაც ხელს უწყობდა ხელსაყრელი გეოგრაფიული მდებარეობა, ნოყიერი ნიადაგი; თბილის წყლები, რკინისა და სპილენძის მდიდარი საბადოები. ძვ. წ. VII საუკუნიდან ქალკიდამ დაიწყო თრაკიის, სიცილიის, სამხრეთი იტალიის კოლონიზაცია. სწორედ ქალკიდელებისაგან აითვისეს იტალიელებმა ბერძნული ანბანი. ძვ. წ. VI საუკუნის დასასრულიდან ძვ. წ. IV საუკუნის შუა წლებამდე (პელოპონესის ომის (431–404 წლები) გამოკლებით) ათენის გავლენის სფეროში იმყოფებოდა. ძვ. წ. 338 წლიდან ემორჩილებოდა მაკედონიას, ძვ. წ. 168 წლიდან — რომს. ძვ. წ. 146 წელს ანტირომაულ აჯანყებაში მონაწილეობის გამო რომაელებმა ქალაქი დაარბიეს და მისი ზღუდეები მოშალეს. მოგვიანებით აღადგინეს და იყენებდნენ როგორც სამხედრო ბაზას ჯერ რომაელები, შემდგომ ბიზანტიელები.
1209 წელს ვენეციის რესპუბლიკა დაეპატრონა. 1470 წელს დაიპყრეს თურქებმა მეჰმედ II-ის ხელმძღვანელობით. 1833 წლიდან საბერძნეთის შემადგენლობაშია.
სქოლიო
კატეგორია:საბერძნეთის ქალაქები კატეგორია:ბერძნული ქალაქ-სახელმწიფოები
ელინგტონი (უისკონსინი)
ელინგტონი (Ellington) — ქალაქი აშშ-ში, უისკონსინის შტატში. შედის აუტაგამის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 2 535 ადამიანს შეადგენდა, სიმჭიდროვე 28,1 კაცი/კმ². ფართობი 90,7 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი შეადგენს 90,7 კმ²-ს. აქედან, 90,3 კმ² ხმელეთს, ხოლო 0,4 კმ² წყალს უჭირავს.
სქოლიო
კატეგორია:აუტაგამის ოლქის ქალაქები
ალექსანდრე პუშკინის ძეგლი (ტაგანროგი)
ალექსანდრე პუშკინის ძეგლი (Памятник Александру Пушкину) — ცნობილი რუსი მწერლის ალექსანდრე პუშკინის ძეგლი ტაგანროგში. ძეგლი მდებარეობს ქალაქში ზღვს სანაპიროზე, რომელსაც ასევე პუშკინის სახელი ეწოდება. მწერლის ძეგლი აღმართეს 1986 წელს და მისი ავტორები არიან მოქანდაკე გიორგი ნეროდა და არქიტექტორი პეტრე ბონდარენკო.
ისტორია
დიდი რუსი მწერლის ალექსანდრე პუშკინის ძეგლი დაიდგა როსტოვის ოლქში, კერძოდ ქალაქ ტაგანროგში 1820 წლის ივნისში მისი ვიზიტის უკვდავსაყოფად. თავდაპირველად დიდი მწერლისა და საზოგად მოღვაწის ძეგლი დადგეს სახით პუშკინის სახელობის სანაპიროსაკენ, მის ცენტრალურ ნაწილში ჩრდილო-დასავლეთით მდებარე ქვის კიბიდან 10-15 მეტრის მოშორებით.
2002 წელს პუშკინის სახელობის სანაპიროს სარემონტო სამუშაოებთან დაკავშირებით და ასევე ტაგანროგის 300 წლის იუბილესთან დაკავშირებული ძეგლის აღმართვის გამო, პუშკინის ძეგლი გადაიტანეს 150 მეტრის მოშორებით იახტ-კლუბის მიმართულებით. ძეგლს გადაადგილებამდე ჰქონდა ოთხკუთხედი კვარცხლბეკი, ხოლო გადაადგილების შემდეგ იგი წრიულ კვარცხლბეკზე დადგეს.
სქოლიო
კატეგორია:ტაგანროგის ძეგლები
რუსუდან მდივანი
რუსუდან (რუსი) მდივანი, ასევე ცნობილია, როგორც ისაბელ მდივანი (დ. 7 ივლისი, 1905, თბილისი — გ. 16 დეკემბერი, 1938, საფრანგეთი) — ქართველი მხატვარი და მოქანდაკე.
ბიოგრაფია
დაიბადა 1905 წლის 7 ივლისს თბილისში. იყო ქართველი გენერლის ზაქარია მდივნისა და ელისაბედ სობოლევსკაიას ქალიშვილი. მისი ძმები ალექსი, სერგი და დავითი, ცნობილები იყვნენ „მექორწინე მდივნების“ სახელით.
ვლორა
დაარსდა ძვ. წ. VI საუკუნეში როგორც ძველი ბერძნული კოლონია აულონი და თითქმის 26 საუკუნის განმავლობაში უწყვეტადაა დასახლებული. ვლორის პორტითა და უნივერსიტეტითურთ ვლორა სამხრეთ-დასავლეთი ალბანეთის უმნიშვნელოვანესი ეკონომიკური და კულტურული ქალაქია.
რუსუდან მდივანი
ბიოგრაფია
1925 წლიდან იყო ხოსე მარია სერტის მოსწავლე და 1928 წელს მასზე გათხოვდა.
ვლორა
თანამედროვე მუნიციპალიტეტი ჩამოყალიბდა 2015 წელს ადგილობრივი თვითმმართველობის რეფორმის შედეგად 5 ყოფილი მუნიციპალიტეტის გაერთიანებით. მუნიციპალიტეტის ადმინისტრაციული ცენტრია ქალაქი ვლორა. 2011 წლის აღწერის მიხედვით, საერთო მოსახლეობა შეადგენს 104 827 ადამიანს 616,85 კმ²-ზე. ახალი მუნიციპალიტეტი ვრცელდება ნოვოსელეთან მდებარე მდინარე ვიოსას დელტადან ლოგარას უღელტეხილამდე, მოიცავს ქალაქ ორიკუმსაც.
რუსუდან მდივანი
ბიოგრაფია
1938 წელს გარდაიცვალა ტუბერკულოზის შედეგად.
ვლორა
სქოლიო
კატეგორია:ალბანეთის ქალაქები
რუსუდან მდივანი
სქოლიო
კატეგორია:დაბადებული 7 ივლისი კატეგორია:დაბადებული 1905 კატეგორია:გარდაცვლილი 16 დეკემბერი კატეგორია:გარდაცვლილი 1938 კატეგორია:თბილისში დაბადებულები კატეგორია:ქართველი მხატვრები კატეგორია:ქართველი მოქანდაკეები
კა დე ბო
კა დე ბო (Dogo mallorquín) — ძაღლის ჯიში, რომელიც გამოყვანილია ესპანეთში XVII საუკუნეში.
ეს მოჩხუბარი ძაღლი გაჩნდა ბალეარის კუნძულებზე 1270-1570 წლებში. ბრიტანელების მიერ კუნძულების ოკუპაციის დროისთვის (1708-1802) ხარების დევნა და ძაღლების ბრძოლები სპორტის ჩვეულებრივ სახეობად ითვლებოდა და დავიწყებას მიეცა მხოლოდ XX საუკუნეში. ასწლეულების განმავლობაში მასტიფების მსგავსი ეს ცხოველები გამოიყენებოდა ხარებთან, ან სხვა ძაღლებთან, ბრძოლებში. ბალეარის კუნძულების მცხოვრებლებისთვის ძაღლების ბრძოლები საყვარელ გასართობს წარმოადგენდა, ხოლო მეცხვარე ძაღლი კა დე ბო ყველაზე პოპულარული ადგილობრივი მებრძოლი ჯიში იყო. როდესაც ხარების დევნა და ძაღლების ბრძოლები კანონით აიკრძალა, კა დე ბოს რაოდენობა შემცირდა, მაგრამ ჯიშის გადარჩენა მოხერხდა და ის ესპანეთის გამოფენებზე გამოჰყავდათ ხოლმე.
მიზანმიმართული სელექციის წყალობით ეს ძაღლი საშუალო ზომის სერიოზული ძაღლი დამჯერი და ერთგული კომპანიონი გახდა, თუმცა შეინარჩუნა დიდი ძალა, ასევე სიჯიუტე, რომელიც მის მებრძოლ წარსულს უკავშირდება. კა დე ბოს აქვს განიერი, ძლიერი კისერი, ძალიან ძლიერი ყბები, მასიური და განიერი თავი. წინა თათები უკანაზე 2,5 სმ-ით მოკლეა, კა დე ბო კარგად იტანს სიცხეს, ძნელად ეგუება ბავშვებს და სხვა ძაღლებს, ძნელად იწვრთნება. ბალანი მოკლე, უხეში და გლუვია. განსაკუთრებული მოვლა არ სჭირდება.
რესურსები ინტერნეტში
კატეგორია:მეცხვარე და მოდარაჯე ძაღლები კატეგორია:ესპანური წარმოშობის ძაღლის ჯიშები
სანტა-როსა-დელ-სური
სანტა-როსა-დელ-სური (Santa Rosa del Sur) — ქალაქი და მუნიციპალიტეტი კოლუმბიაში, ბოლივარის დეპარტამენტში.
2005 წლის მონაცემებით, მოსახლეობა 34.015 ადამიანს შეადგენდა. ფართობი 2.800 კმ²-ია.
რესურსები ინტერნეტში
კატეგორია:ბოლივარის დეპარტამენტის მუნიციპალიტეტები და ქალაქები
ლუსაკნი
ლუსაკნი (Լուսակն) — სოფელი სომხეთში, არაგაწოტნის პროვინციაში. მდებარეობს ზღვის დონიდან 1 120 მეტრზე. 2008 წლის მონაცემებით, მოსახლეობა 207 ადამიანს შეადგენდა, სიმჭიდროვე 6.7 ადამიანი კმ²-ზე. ფართობი 31 კმ²-ია.
რესურსები ინტერნეტში
კატეგორია:არაგაწოტნის პროვინციის სოფლები
ჰირტოპი
რესურსები ინტერნეტში
კატეგორია:ტელენეშტის რაიონის სოფლები
გაილეძორი (მთა)
გაილეძორი (Գայլեձոր) — მთა სომხეთში. მდებარეობს ვაიოცძორის პროვინციაში, მდინარე ეღეგისის მარცხენა ნაპირზე, სოფელ ეღეგისიდან სამხრეთით 2,5 კილომეტრში. მწვერვალის სიმაღლე ზღვის დონიდან 2762 მეტრია და წარმოადგენს თექსარის ქედის ნაწილს.
სქოლიო
კატეგორია:სომხეთის მთები
აპალიტი
სქოლიო
კატეგორია:პამპანგის მუნიციპალიტეტები
კარაევო (ბაშკირეთი)
კარაევო (Ҡарай; Караево) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.
ლუსენა (ფილიპინები)
ლუსენა (ოფიციალურად ქალაქი ლუსენა; ტაგ: Lungsod ng Lucena) — პირველი კლასის მაღალურბანიზებული ქალაქი კალაბარსონის (რეგიონი IV-A) რეგიონში, ფილიპინებში. კესონის პროვინციის დედაქალაქი. ლუსენა გეოგრაფიულად კესონის პროვინციაში მდებარეობს, თუმცა ადმინისტრაციული და სამთავრობო თვალსაზრისით, პროვინციისგან დამოუკიდებელია. სტატისტიკური და გეოგრაფიული მიზნებით ლუსენას კესონის პროვინციის შემადგენლობაში შეჰყავთ. 2015 წლის აღწერით, ქალაქის მოსახლეობა 266 248 ადამიანია.
ადრეული ისტორია
1570-იან წლებში ტაიაბასის პროვინცია პირველად კაპიტან ხუან დე სალკედომ გამოიკვლია. 1580-1583 წლებში ფრანცისკანელმა ბერებმა, ხუან დე პლასენკიამ და დიეგო დე ოროპესამ ქალაქი დააარსეს, რომელსაც ასევე ტაიაბასი უწოდეს. ქალაქს ესპანელები ფრანცისკანელი მისიონერების მეშვეობით მართავდნენ, ხოლო ლუსენა მისი ერთ-ერთი ბარიო იყო.
XVI საუკუნეში ესპანელები ამ ადგილს პეიზაჟების სილამაზის გამო „ბუენავისტას“ ეძახდნენ. წლების შემდეგ ბარიოს „ოროქუიეტა“ შეარქვეს. საუკუნის შემდეგ, მუსმიმმა მეკობრეებმა მთელი ფილიპინების სანაპიროზე თავდასხმები დაიწყეს და მათ თარეშს ვერც ოროქუიეტა გადაურჩა. ადგილობრივებმა მეკობრეთაგან თავდასაცავად სანაპიროზე ფორტი ააგეს, რომელიც დღევანდელი კოტას, მაიაოს ბარანგაის ადგილას მდებარეობდა, თუმცა დღეისთვის აღარაა შემორჩენილი. ამის შემდეგ ადგილს „კოტა“ უწოდეს, რაც ტაგალური სიტყვის კუტა (ფორტი) ესპანური ფორმაა. კოტის პორტში ადგილობრივი საზღვაო ვაჭრობის განვითარებამ და მორო მეკობრეების საბოლოო დამარცხებამ და ლუსონისა და ვისაიასის წყლებიდან განდევნამ, ლუსენას განვითარების შესაძლებლობა მისძა და საბოლოოდ, 1901 წელს ქალაქი ტაიაბასის დედაქალაქი გახდა.
1879 წლის 5 ნოემბერს უზენაესი სამოქალაქო ბრძანების თანახმად ქალაქს ესპანელი ბერის, მამა მარიანო განჯას საპატივცემულოდ „ლუსენა“ ეწოდა. მამა გრანჯა პასუხისმგებელი იყო ბარიოს განვითარებაზე, რომელიც 1881 წელს სამრევლო გახდა. ლუსენა დამოუკიდებელი მუნიციპალიტეტი 1882 წლის 1 ივნისს გახდა.
1896 წლის ფილიპინების რევოლუციის დროს ლუსენის მოსახლეობაც წინააღმდეგობის მოძრაობას წარმოადგენდა. ადგილობრივ რევოლუციონერებს ხოსე საბალერო მეთაურობდა. შემდეგში ლუსენის რევოლუციური მთავრობა მიგელ არგუილესმა და ხოსე ბარსელონამ ჩამოაყალიბეს.
გეოგრაფია
ლუსენა მდებარეობს მანილიდან 132 კმ-ით სამხრეთით. ქალაქი ორ მდინარეს შორისაა მოქცეული: აღმოსავლეთით დუმაკა, ხოლო დასავლეთით იიამი მდებარეობს. ქალაქის ბუნებრივი დრენაჟის ფუნქციას კიდევ შვიდი მდინარე და ექვსი შენაკადი ასრულებს. ქალაქის დასავლეთით ტაიაბასის ყურე მდებარეობს, რომლითაც ლუსენა სხვა ქალაქებს უკავშირდება, მათ შორის ვისაიასის პორტებსაც.
პროვინციული დედაქალაქის სტატუსის გამო ლუსენაში მრავალი სამთავრობო სააგენტოს, ბიზნეს, საბანკო და საფინანსო დაწესებულებების ოფისები მდებარეობს.
ბარანგაიები
ქალაქი იყოფა 33 ბარანგაიდ. • ბარანგაი 1 (პობლასიონი)
• ბარანგაი 2 (პობლასიონი)
• ბარანგაი 3 (პობლასიონი)
• ბარანგაი 4 (პობლასიონი)
• ბარანგაი 5 (პობლასიონი)
• ბარანგაი 6 (პობლასიონი)
• ბარანგაი 7 (პობლასიონი)
• ბარანგაი 8 (პობლასიონი)
• ბარანგაი 9 (პობლასიონი)
• ბარანგაი 10 (პობლასიონი)
• ბარანგაი 11 (პობლასიონი)
• ბარა
• ბოკოჰანი
• კოტა
• გულანგ-გულანგი
• დალაჰიკანი
• იბაბანგ-დუპაი
• იბაბანგ-იამ
• იბაბანგ-ტალიმი
• ილაიანგ-დუპაი
• ილაიანგ-იამი
• ილაიანგ-ტალიმი
• ისაბანგი
• მარკეტ-ვიუ
• მაიაო-კასტილო
• მაიაო-ქროსინგი
• მაიაო-კანლურანი
• მაიაო-პარადა
• მაიაო-სილანგანი
• რანსოჰანი
• სალინასი
• ტალაო-ტალაო
კლიმატი
კორონას კლიმატური საკლასიფიკაციო სისტემის მიხედვით ლუსენა III ტიპის კლიმატურ სარტყელში მდებარეობს. იგი ხასიათდება არაგამოკვეთილი მშრალი და წვიმიანი სეზონებით. წვიმების სეზონი ძირითადად ივნისიდან ნოემბრამდეა, ზოგჯერ კი დეკემბრამდეც გრძელდება, როდესაც სამხრეთ-დასავლეთის მუსონური კლიმატი დომინირებს. მშრალი სეზონი იანვრიდან მაისამდეა, თუმცა ზოგჯერ მოულოდნელი წვიმებიც მოდის. საშუალო წლიური ტემპერატურა 27 °C-ია. ყველაზე ცივი თვე თებერვალია, როცა ტემპერატურა 20 °C-მდე ეცემა, ხოლო ყველაზე თბილი თვე მაისია, რომლის დროსაც საშუალო ტემპერატურა 35 °C-ია. ლუსენაში ივნისიდან ოქტომბრამდე სამხრეთ-დასავლეთის მუსონური ქალები ქრის, ხოლო დეკემბრიდან თებერვლამდე ქალაქში ჩრდილო-აღმოსავლეთის ქარები ქრის.
ადგილობრივი მმართველობა
7160-ე რესპუბლიკური აქტის III წიგნის, II თავის, II ნაწილისა და 1991 წლის ადგილობრივი მმართველობის კოდის თანახმად, ქალაქის მთავრობა შედგება მერის (ალკალდე), ვიცე-მერის (ბისე-ალკალდე) და საკანონმდებლო ორგანოს Sangguniang Panlungsod-ის (ქალაქის საბჭო) წევრებისგან (კაგავადი), რომლებიც სამი წლის ვადით აირჩევიან და ზედიზედ სამჯერ შეიძლება იქნენ არჩეული.
ქალაქის ყოფილი მერები
ესპანური ოკუპაციის პერიოდში მუნიციპალიტეტის მეთაურები ხორხე ზაბალერო (მუნიციპალუტი კაპიტანი, 1896) და კრისტიანო მარკინესი (ლუცენის პირველი მუნიციპალური პრეზიდენტი) იყვნენ. ამერიკის სამოქალაქო მმართველობის დროს მუნიციპალური პრეზიდენტები იყვნენ გაბრიელ კორდი (1902–1903), გრეგორიო მარკესი (1903–1904), ხუან კარმონა (1904–1906), ვენაკიო კებლარი (1906–1910), ფელიკიანო ზოლეტა (1910–1912), ფორტუნატო ალვარესი (1912–1916), პედრო ნიევა (1916–1919, 1919–1922), ხოსე ნავა (1922–1925), ვერნაკიო კებლარი (1925–1928), დომინგო გამბოა (1928–1931) და ფერნანდო ბარსელონა (1931–1934).
სქოლიო
კატეგორია:კესონის ქალაქები კატეგორია:ფილიპინების დამოუკიდებელი ქალაქები კატეგორია:ფილიპინების პროვინციული დედაქალაქები
ნაჯიბ მიკატი
მინი|250პქ ნაჯიბ მიკატი (نجيب ميقاتي‎; დ. 24 ნოემბერი, 1955, ტრიპოლი, ლიბანი) — ლიბანელი სახელმწიფო და პოლიტიკური მოღვაწე, ქვეყნის ორგზის (2005, 2011-2013 წწ.) პრემიერ-მინისტრი.
ბიოგრაფია
მიკატი დაიბადა 1955 წლის 24 ნოემბერს ტრიპოლის სუნიტურ ოჯახში. 1980 წელს დაასრულა ბეირუთის ამერიკული უნივერსიტეტი და მიიღო ბიზნესის ადმინისტრირების მაგისტრის ხარისხი. იგი ასევე მონაწილეობდა ზაფხულის სკოლის პროგრამებში, რომლებიც გაიმართა ჰარვარდის უნივერსიტეტში და პრესტიჟულ ფრანგულ ბიზნეს სკოლა INSEAD-ში.
თავის ძმასთან, ტაჰასთან, ერთად იგი არის სატელეკომუნიკაციო კომპანიის „Investcom-ის“ ერთ-ერთი დამაარსებელი. კომპანია დააარსეს 1982 წელს. 2006 წელს მან კომპანია მიჰყიდა სამხრეთ აფრიკულ MTN Group-ს 5,5 მლრდ დოლარად. 2008 წელსჟურნალმა Forbes-მა მისი ქონება შეაფასა 2,6 მლრდ ამერიკულ დოლარად. ამ მაჩვენებლით იგი 446-ე ადგილზეა მსოფლიოში ყველაზე მდიდარი ადამიანების სიაში.
პოლიტიკური კარიერა
1998 წლის 4 დეკემბერს, საზოგადოებრივი სამუშაოსა და ტრანსპორტის მინისტრად თანამდებობაზე დანიშვნის შემდეგ იგი 2000 წელს აირჩიეს ლიბანის ეროვნულ კრებაში მშობლიურ ქალაქ ტრიპოლიდან. არჩევნები მოუგო ომარ ქარამეს, რომელიც ასევე აიჩიეს იმავე საარჩევნო ოლქიდან. როგორც დეპუტატმა, მან შეინარჩუნა თავისი პოზიცია მინისტრთა კაბინეტში და შეიქმნა ზომიერი პრო-სირიული პოლიტიკოსის რეპუტაცია, რომელსაც ნორმალური ურთიერთობა ჰქონდა სირიის პრეზიდენტ ბაშარ ალ-ასადისთან.
იგი 2000 წლიდან მოყოლებული დიდი ხნის განმავლობაში იყო კანდიდატურა პრემიერ-მინისტრის თანამდებობაზე. საბოლოოდ 2005 წლის 13 ნოემბერს, აღნიშნულ თანამდებობაზე დაინიშნა ომარ ქარამეს გადადგომის შემდეგ.
ნაჯიბ მიკატი ბლოკ „სოლიდარობის“ ლიდერი იყო, რომელსაც ლიბანის ეროვნულ კრებაში 2004 წლიდან ეკავა 2 მანდატი. მან ასევე შექმნა ცენტრისტული მოძრაობა და იდეოლოგია, როგორც ლიბანში, ასევე არაბულ სამყაროში, რის გამოც მან ლიბანში მრავალი საერთაშორისო კონფერენციები ჩაატარა.
2005 წელს მთავრობის ფორმირებისათვის მოლაპარაკებებში ნაჯიბ მიკატი კონსენსუსური პიროვნება აღმოჩნდა. მიუხედავად იმისა, რომ მას მჭიდრო დამოკიდებულება ჰქონდა სირიასთან და მის პრეზიდენტთან მან მოიპოვა ანტი-სირიულად განწყობილი ოპოზიციის მხარდაჭერაც. ქალაქ ბააბდაში საპრეზიდენტო ფიცის მიღების შემდეგ მიკატმა განაცხადა: იგი პრემიერ-მინისტრად დანიშნა პრეზიდენტმა ემილ ლაჰუდმა 2005 წლის 15 აპრილს, მას შემდეგ რაც გადადგა ომარ ქარამე, რომელიც 7 კვირის განმავლობაში ცდილობდა მიეღწია კონსესუსისათვის მთავრობის ფორმირებაში. ახალ პრემიერს აღნიშნული თანამდებობა ეკავა სამი თვის განმავლობაში და 2005 წლის 19 ივლისს იგი გადააბარა ფუად სინიორას.
მიკატის მთავრობის უპირატესი დავალება იყო ქვეყნის მომზადება საპარლამენტო არჩევნებისათვის, რომელიც იგეგმებოდა 2005 წლის 31 მაისს. ლიბანის კონსტიტუციის თანახმად მთავრობა დამტკიცებული უნდა ყოფილიყო არჩევნების დაწყებამდე. ოპოზიციონერმა დეპუტატებმა პრეზიდენტი ლაჰუდი და ყოფილი პრემიერ-მინისტრი ქარამე დააადანაშაულეს არჩევნების ჩაშლის მცდელობაში, არჩევნებში, სადაც ანტი-სირიული პარტიები თვლიდნენ, რომ მიაღწევდნენ უპირატესობას. მიკატის მთავრობამ შეძლო არჩევნების ჩატარება. ე. წ. „14 მარტის მოძრაობამ“ მიიღო 72 მანდატი 128 ადგილიდან.
ნაჯიბ მიკატს პრემიერის თანამდებობა მეორე ვადით ეკავა 2011-2013 წლებში, პრეზიდენტ მიშელ სულეიმანის დროს. გადადგა 2013 წლის 23 მარტს.
სქოლიო
კატეგორია:ლიბანის პრემიერ-მინისტრები კატეგორია:დაბადებული 1955 კატეგორია:დაბადებული 24 ნოემბერი
The Colour and the Shape
The Colour and the Shape — ამერიკული როკ-ჯგუფ Foo Fighters-ის მეორე სტუდიური ალბომი, რომელიც გამოვიდა 1997 წლის 20 მაისს, Capitol Records-ზე და ჯგუფის საკუთარ ლეიბლზე Roswell Records. ამ ალბომზე Foo Fighters პირველად არის წარმოდგენილი სრულყოფილი ჯგუფის სახით, ვინაიდან წინა დისკი, Foo Fighters (1995), ძირითადად ჩაიწერა ლიდერ დეივ გროლის მიერ, როგორც დემო. მას შემდეგ, რაც კოლექტივმა საერთაშორისო წარმატებას მიაღწია, 1996 წლის შემოდგომაზე მუსიკოსები შეიკრიბნენ და მასალა პროდიუსერ გილ ნორტონის თანაშემწეობით ჩაწერეს - იმ მიზნით, რომ სიმღერები ჟღერადობით მსმენელისთვის ხელმისაწვდომი ყოფილიყო.
სქოლიო
კატეგორია:1997 წლის ალბომები კატეგორია:Foo Fighters-ის ალბომები კატეგორია:Capitol Records-ის ალბომები კატეგორია:ალბომები გილ ნორტონის პროდიუსერობით
წიგნი ნეემიასი
წიგნი ნეემიასი, ნეემია (ნიშნავს „ღმერთი ანუგეშებს“) — ძველი აღთქმისა და ბიბლიის მეთექვსმეტე კანონიკური წიგნი. ბაბილონის გადასახლების მძიმე გამოცდის შემდეგ იუდაური საკრებულოს აღდგენის პროცესის ერთ-ერთი მთავარი მოქმედი პირი ეზრასთან ერთად. ნეემიას საქმიანობა აღწერილია ძველი აღთქმის ისტორიულ წიგნში, რომელიც თვით ნეემიას სახელს ატარებს (წიგნის 13 თავი სამ ნაწილადაა დაყოფილი) და თავდაპირველად ეზრას წიგნთან ერთად ერთ ლიტერატურულ მთლიანობას შეადგენდა. დაახლოებით 445 წელს ქრისტეს შობამდე იერუსალიმში დაბრუნებულმა და მმართველად დანიშნულმა ნეემიამ (ნეემ. 5:1) იერუსალიმის გალავანი აღადგინა (ნეემ. 2:11-4:17) და ქალაქის დაცვასა და მასში მოსახლეობის დაბრუნებას უხელმძღვანელა (ნეემ. 7:1-72). ნეემია ნაწარმოებში თავს იჩენს როგორც ენერგიული, უანგარო, ლოცვისაკენ მიდრეკილი პიროვნება.
რესურსები ინტერნეტში
კატეგორია:ძველი აღთქმის წიგნები
ჰირიშენი
ჰირიშენი (Bogzeşti) — სოფელი მოლდოვაში, ტელენეშტის რაიონში. მდებარეობს ზღვის დონიდან 91 მეტრზე. 2004 წლის მონაცემებით, მოსახლეობა 1 768 ადამიანს შეადგენდა.
რესურსები ინტერნეტში
კატეგორია:ტელენეშტის რაიონის სოფლები
ფრიდომი (აუტაგამის ოლქი)
ფრიდომი (Freedom) — ქალაქი აშშ-ში, უისკონსინის შტატში. შედის აუტაგამის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 5 842 ადამიანს შეადგენდა, სიმჭიდროვე 56,6 კაცი/კმ². ფართობი 92,6 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი შეადგენს 92,6 კმ²-ს. აქედან, ხმელეთს, ფართობის მთლიანი ნაწილი უჭირავს.
სქოლიო
კატეგორია:აუტაგამის ოლქის ქალაქები
ჯეპრა
ჯეპრა — პიარისა და მარკეტინგული კომუნიკაციების კომპანია, რომელიც 2002 წელს დაფუძნდა და საქართველოს ბაზარზე მოქმედ ერთ-ერთ ყველაზე მსხვილ პიარ კომპანიას წარმოადგენს. თბილისის გარდა, ჯეპრას ოფისი აქვს ქალაქ ბათუმში.
ჯეპრა არის ISO 9001-2015–ის სერტიფიკატის მფლობელი, საერთაშორისო პროფესიონალური ორგანიზაციების წევრი, მიღებული აქვს სხვადასხვა ჯილდო, არის GAU თბილისის პიარსკოლისა და კორპორაციული სოციალური პასუხისმგებლობის კლუბის (CSR) თანადამფუძნებელი.
2016 წელს ჯეპრა გახდა საქართველოს საკომუნიკაციო სააგენტოების ასოციაციის (ACAG) თანადამფუძნებელი; ამავე წელს განაახლა გაეროს გლობალური შეთანხმების (UN Global Compact)  წევრობა და ევროპის უდიდესი ქსელის, Ketchum Maslov-ის პარტნიორი გახდა.
ორთა-იემეზლი
ორთა-იემეზლი (Orta Yeməzli) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
ჯეპრა
ისტორია
2001-2002 - სხვადასხვა კერძო სტრუქტურაში საზოგადოებასათან ურთიერთობისა და სარეკლამო მენეჯერის თანამდებობებზე მუშაობის შემდეგ, სოსო გალუმაშვილის თაოსნობით საინიციატივო ჯგუფი შეიქმნა, რომელმაც პიარ კომპანიის ჩამოყალიბებისა და მისი განვითარების სტრატეგიის დამუშავება დაიწყო. საინიციატივო ჯგუფის მიერ შემუშავდა კომპანიის სახელიც — ჯეპრა (GEPRA-Georgian PR Agency).
ორთა-იემეზლი
სქოლიო
კატეგორია:ზანგილანის რაიონის სოფლები
ჯეპრა
ისტორია
2002 წლის მაისში, სოსო გალუმაშვილი ხელმძღვანელობდა ქუთაისის მერობის ერთ-ერთი კანდიდატის საარჩევნო შტაბის პიარ-მიმართულებას. ამავე წლის ნოემბერში ჯეპრამ პირველი შეკვეთა არქიტექტურისა და სამშენებლო მენეჯმენტის კომპანია „არსისგან“ მიიღო. ხილიანის დიდი კედლის მოხატვის კომპლექსურ პიარ კამპანიას ფართო საზოგადოებრივი რეზონანსი და მედია გამოხმაურება მოჰყვა.
2003 - დეველოპერულ კომპანია „არსთან“ ერთად ჯეპრამ პროექტ „ქართული სახლის“ განხორციელება დაიწყო, რომელიც ქართული ტრადიციული ყოფითი არქიტექტურის თანამედროვე დიზაინში დამკვიდრებას ითვალისწინებდა.
საპარლამენტო არჩევნებისათვის ჯეპრამ წინასაარჩევნო კამპანიის წარმართვის მეთოდოლოგია და პროექტი მოამზადა, რომელიც საქართველოს 4 რაიონში: ოზურგეთში, ყვარელში, ხაშურსა და ბორჯომში მაჟორიტარი კანდიდატებისათვის იქნა გამოყენებული. პროექტი ითვალისწინებდა კომპლექსურ მიდგომებს წინასაარჩევნო კამპანიის პროცესში. მათ შორის, სააგიტაციო მუშაობის, კარდაკარ და სათაბახო კამპანიების ტექნოლოგიურად გამართულ ჩატარებას.
ჟურნალ „სახე(ლ)ებთან“ ერთად ჩატარებული გამოკითხვის მიხედვით ჯეპრასა და სხვა პიარკომპანიების მიერ ერთობლივად დაარსებული ნომინაცია „წლის პიარ პერსონას“ პირველ ლაურეატად ვარდების რევოლუციის ერთ-ერთი შემოქმედი, საქართველოს პრეზიდენტი, მიხეილ სააკაშვილი  დასახელდა.
2004-2005 - ჯეპრა ბიზნეს ეთიკის ასოციაციის წევრი გახდა. კომპანიაში შემუშავდა კორპორატიული ეთიკის კოდექსი, რომელიც განსაზღვრავს თანამშრომლებთან, კლიენტებთან და პარტნიორებთან თანამშრომლობის სტანდარტებს.
ჯეპრას თაოსნობით, საქართველოში ჩამოყალიბდა „ონლაინ პიარ კლუბი“. ონლაინ პიარ კლუბის გამოკითხვით, რომელშიც საქართველოს 100–ზე მეტი პიარ სპეციალისტი და მარკეტერი მონაწილეობდა, ნომინაციაში „2004 წლის პიარ პერსონა“, გამარჯვებულად დასახელდა პატრული.
ჯეპრას, „ეისითისა“ და „ევროპის ახალგაზრდული ორგანიზაცია–საქართველოს“ ინიციატივით ტექნიკურ უნივერსიტეტში პიარ კომუნიკაციების ფაკულტეტთან კომუნიკაციური დისციპლინების ბიბლიოთეკა ჩამოყალიბდა.
2006 - ჯეპრას, „პროფილის“, „ონლაინ პიარ კლუბისა“ და რამდენიმე კერძო პირის თაოსნობით, საქართველოში პირველად ჩატარდა „პიარ დღეები“. ღონისძიების ფარგლებში გაიმართა პიარის ცნობილი სპეციალისტების მასტერკლასები და გამოვლინდა „2005 წლის პიარ პერსონა“. ნომინაციაში გამარჯვებულად დასახელდა განათლების მინისტრი კახა ლომაია, ხოლო ნომინაციაში „2005 წლის პიარ პროექტი“ - „ერთიანი ეროვნული გამოცდები“.
სერვისების გამრავალფეროვნებისა და ინტეგირერებული მარკეტინგული პროდუქტებით კომპლექსურად მომსახურების მიზნით ჯეპრამ ბრენდი „ბითიელ.ჯი“ შექმნა, რომელიც პრომო აქციების, პირდაპირი მარკეტინგისა და გაყიდვების სტიმულირების კამპანიებზე იყო ორიენტირებული.
საერთაშორისო ბაზარზე გასვლის მიზნით, ჯეპრამ თანამშრომლობის მემორანდუმი გააფორმა აზერბაიჯანის, სომხეთის, უკრაინისა და ესტონეთის  წამყვან პიარ კომპანიებთან.
დეველოპერული და სამშენებლო ბიზნესების ხელშეწყობის მიზნით, ჯეპრამ გაზეთ „24 საათთან“ ერთად გაზეთის სპეციალური ყოველკვირეული დამატება „რეალური კაპიტალი“ ჩამოაყალიბა (ჩანართი უძრავი ქონების ბიზნესის განვითარების შესახებ).
ჯეპრა გაეროს პროგრამის „გლობალ კომპაქტის“ წევრი გახდა.
ჯეპრა აღმოსავლეთ ევროპის დამოუკიდებელი პიარ სააგენტოების ქსელის, CEEPR-net –ის წევრი გახდა.
პროექტ „პუმ“-ის ფარგლებში ჯეპრაში იმყოფებოდა ცნობილი ჰოლანდიელი სპეციალისტი ლუის სმიტი, რომელთან ერთადაც, „ფშავის მანიფესტის“ სახელით, შემუშავდა ჯეპრას განვითარების ახალი სტრატეგია, ჩამოყალიბდა ბრენდის ხედვა და მისია, სტრატეგიული მიზნები და რებრენდინგის კონცეფცია.
2008 - განხორციელდა ჯეპრას რებრენდინგი და რეპოზიციონირება. შეიცვალა კომპანიის ლოგო, დასახელების განმარტებითი ნაწილი, მოხდა პროდუქტების ხაზის რედიზაინინგი და კორპორატიული სტილის ცვლილება. კომპანიამ კონცენტრირება მოახდინა საკონსულტაციო საქმიანობაზე და უარი განაცხადა გარკვეულ სერვისებზე.
ბიზნეს წიგნების პოპულარიზაციის მიზნით, ჯეპრამ რადიო „კომერსანტთან“ ერთობლივი პროექტი „ბიზნეს კონსპექტი“ განახორციელა. პროექტი მიმდინარეობდა სლოგანით -„ჯეპრა გირჩევთ, წაიკითხოთ“.
2009 - ჯეპრამ ინტერნეტ ბაზარზე პროდუქტი „ობო ობა“ წარმოადგინა, რომელიც ითვალისწინებდა კლიენტების მომსახურებას კონტექსტური და საბანერო რეკლამის მიმართულებით.
პიარის სფეროს პოპულარიზაციის მიზნით, ჯეპრამ რადიო კომერსანტში პროექტი „4P“ განახორციელა, რომელიც პიარის, მარკეტინგისა და ბრენდინგის ბაზარზე მიმდინარე სიახლეების გაშუქებას და ინოვაციური პროდუქტების დამკვიდრების ხელშეწყობას ემსახურებოდა.
გამოიცა ჯეპრას უფროსი კონსულტანტის, კახა მაღრაძის სამაგიდო წიგნი „სტრატეგიული მიდგომა წარმატებული საზოგადოებასთან ურთიერთობისთვის“.
2010 - ჯეპრა მცირე და საშუალო საწარმოთა ასოციაციის (GSMEA ) წევრი გახდა.
2013 - ჯეპრა საქართველოს ხარისხის ასოციაციის ერთ-ერთი დამფუძნებელი და პარტნიორი ხდება.
ჯეპრამ პარტნიორთა ქსელი გააფართოვა და საერთაშორისო კომუნიკაციის ფონდის ICF MOSTRA-ს წევრი გახდა. მოსტრას ფილიალები მსოფლიოს 28 ქვეყანაში აქვს.
საუკეთესო პიარ კამპანიისთვის ჯეპრამ „Marketing Briliance Awards- 2013“ ჯილდო მიიღო. ჯეპრას მიერ განხორციელებული საქკაბელის ინტეგრირებული საკომუნიკაციო პროექტი, ბრიტანული კომპანიის მხრიდან შეფასებულ იქნა, როგორც წლის საუკეთესო პიარ კამპანია საქართველოში.
2014 - ჯეპრა საზოგადოებასთან ურთიერთობის საერთაშორისო ასოციაცია IPRA -ს წევრი გახდა.
ჯეპრა გერმანიის ეკონომიკური გაერთიანების (DWV) წევრი გახდა, რომელიც გერმანიის სავაჭრო და სამრეწველო პალატებისა (DIHK) და გერმანიის საგარეო სავაჭრო პალატის (AHK) ოფიციალური წარმომადგენელია საქართველოსა და სომხეთში. DWV-სთან და მის წევრ კომპანიებთან თანამშრომლობა მიზნად ისახავს საზოგადოებრივი და ეკონომიკური ურთიერთობების სფეროში მჭიდრო თანამშრომლობას, გამოცდილების გაზიარებას, ერთობლივი ღონისძიებებისა და ფორუმების ორგანიზებას.
შეიქმნა ვებ გვერდი 4P.com.ge - პროფესიული ბლოგი, სადაც ჯეპრას თანამშრომლები და კონტრიბუტორები, ძირითადად, კომპანიის სიახლეებზე, პიარისა და მარკეტინგის სფეროში არსებულ საინტერესო და აქტუალურ თემებზე წერენ.
2015 - კომპანიის მენეჯმენტის გადაწყვეტილებით, ხარისხის მართვის სტანდარტების დანერგვის თაობაზე ჯეპრამ SAI Global-თან ხელშეკრულება გააფორმა.
ჯეპრამ ფუნქციონირება დაიწყო აჭარის ავტონომიურ რესპუბლიკაში, ქალაქ ბათუმში.
2016 — ჯეპრა Ketchum Maslov-ის პარტნიორი გახდა. ამავე წელს ჯეპრამ Global Compact-ის წევრობა გააახლა.
2016 წლის ივნისში სტრატეგიული შეხვედრა მოეწყო, რომელიც მიმდინარე სიტუაციის ანალიზს და ახალი იდეების გენერირებას მოიცავდა.
2017 — სტრატეგიულ შეხვედრაზე "ჯეპრას შერკინების მანიფესტი" (Gepra's Scrum Manifesto) შეიქმნა, მოხდა ახალი ოპერირების მეთოდიკის – ბიზნეს მოდელის შერჩევა. ჯეპრამ გააფართოვა პროდუქტების საბაზო პორტფოლიო და მომხმარებელს შესთავაზა გაახლებული სერვისები.
2018 — USAID HICD 2020 პროექტმა ჯეპრასთან გააფორმა ხელშეკრულება 2018 – 2020 წლების მანძილზე ორგანიზაციული განვითარების პროექტების განხორციელებაზე.
საერთაშორისო პროექტები
სოსო გალუმაშვილი და კახა მაღრაძე USAID-ის მიერ განხორციელებული პროგრამებისა და პროექტების მიწვეული ექსპერტები გახდნენ. 2012 წლიდან ყირგიზეთში მათ რამდენიმე მნიშვნელოვანი პროექტი განახორციელეს.
CSR კლუბი, 2015
კომპანია ჯეპრასა და არასამთავრობო ორგანიზაცია „სიდას“ ინიციატივით „სოციალური პასუხისმგებლობის კლუბი“ (CSR club) დაფუძნდა,რომლის მიზანია საზოგადოებაში კორპორატიული სოციალური პასუხისმგებლობის მიმართ ცნობიერების ამაღლება და ერთობლივი გრძელვადიანი საქმიანობით კლუბის წევრებთან/პარტნიორებთან/დონორებთან ერთად სამოქალაქო საზოგადოების მდგრადი განვითარების ხელშეწყობა.
არ გამიძვირო წყალი, 2012-2015
2013 წლის 1 იანვარს ძალაში უნდა შესულიყო ცვლილება საგადასახადო კოდექსში, რომლის თანახმადაც არაალკოჰოლური სასმელების სავალდებულო ელექტრონული მარკირება მოხდებოდა, რაც წამყვან კომპანიებს და მთლიანად ინდუსტრიას წელიწადში დაახლოებით 5 მილიონ ლარამდე ზარალს მიაყენებდა. აღნიშნული ცვლილების საწინააღმდეგოდ, ინდუსტრიის 6 წამყვანი კომპანიის დაკვეთით, რომლებიც გაერთიანდნენ „არაალკოჰოლური სასმელების მწარმოებელთა ასოციაციაში“, ჯეპრამ განახორციელა კამპანია, რომელიც რამდენიმე ტალღად, 2012-დან 2015-წლამდე წარიმართა. შედეგად, ახალი რეგულაციის ამოქმედება გაურკვეველი ვადით გადაიდო და ადგილობრივმა მწარმოებლებმა დაიცვეს საკუთარი ინტერესები.
Wings for Life World Run, 2014-2019
Wings for Life World Run - 2014 წელს საქართველოში, ყვარელში, პირველად ჩატარდა მსოფლიო მასშტაბის საქველმოქმედო სპორტული ღონისძიება სპეციალური მარათონი. რომელიც საქველმოქმედო ხასიათს ატარებს. რეგისტრაციის შედეგად მიღებული თანხა მთლიანად ირიცხება ზურგის ტვინის დაზიანებების კვლევის ფონდში (აღნიშნული კვლევები უკვე 10 წელია მიმდინარეობს). 2014 -2015 წლის მსოფლიო რბენამ სტარტი ყველა მონაწილე ქვეყანაში ერთდროულად აიღო. საქართველოდან 2014 წელს 2986 მონაწილე დარეგისტრირდა, 2015 წელს კი, 5000. დონაციისთვის შემოსული თანხა მთლიანად გადაირიცხა Wings for Life-ის ფონდში.
2017 წლის 7 მაისს კახეთში ლოპოტას გადასახვევთან უკვე მეოთხედ, საქართველოში, მსოფლიო რბენამ სხვა 57 ქვეყანასთან ერთად, სტარტი 15:00 საათზე აიღო. სტარტზე 5000 მონაწილე დადგა. მსოფლიო რბენის ისტორიაში 2017 წელი მონაწილეთა აქტიურობითა და ქველმოქმედებით გამოირჩეოდა. ზურგის ტვინის დაზიანების განკურნების კვლევითი ფონდისთვის 6.8 მილიონი ევრო შეგროვდა.
2018 წლის 6 მაისს კახეთში, Wings for Life World Run მეხუთედ გაიმართა. სარბენად 7 000 მონაწილე დარეგისტრირდა.
„ტყის კვირეული“ - (WWF), 2014
ბუნების მსოფლიო ფონდის (WWF) კავკასიის წარმომადგენლობის მიერ მოწყობილი „ტყის კვირეულის“ პროექტი მიზნად ისახავდა ქართული  ტყეებისა და კლიმატის ცვლილების პრობლემატიკის პოპულარიზაციას, ადგილობრივი მოსახლეობისა და ხელისუფლების შესაბამისი ორგანოების ცნობიერების ამაღლებას, ტყის ეკოსერვისებისა და მისი ბიომრავალფეროვნების შესახებ მოსახლეობის ინფორმირებას, საგაკვეთილო პროცესში (საგანმანათლებლო დაწესებულებებში)  ტყის დაცვის და მოვლის თემატიკის ჩასმისკენ მოწოდებას.
„თბილისის“ ლუდის ფესტივალი, 2010 – 2014
2010 წლიდან თბილისში, ხოლო 2013 წლიდან ასევე საქართველოს დიდ ქალაქებში (ქუთაისი, რუსთავი, ბათუმი, ზუგდიდი, ფოთი, გორი და თელავი), კომპანია „ნატახტარმა“ დაიწყო ტრადიციული ლუდის ფესტივალების ორგანიზება, რომლის საზოგადოებასთან ურთიერთობისა და მედია მხარდაჭერის პროცესში ჩართული იყო ჯეპრა. უკანასკნელი წლების განმავლობაში „ნატახტარის“ ლუდის ფესტივალებმა ტრადიციული სახე მიიღო და ქვეყნის ტურისტულ კალენდარშიც დაიკავა ადგილი.
„თბილისიმარათონი“, „ჰაიდელბერგცემენტი“, 2012-2013
„თბილისიმარათონი“ საქართველოში ერთ-ერთი მსხვილი ინვესტორის, კომპანია „ჰაიდელბერგცემენტის“ სოციალური პროექტია, რომელიც საქართველოში ჯანსაღი ცხოვრების წესის პროპაგანდასა და ქველმოქმედებას ემსახურება. „თბილისიმარათონი“ „ჰაიდელბერგცემენტის“ ეგიდით, გერმანიის საელჩოს პატრონაჟითა და საქართველოს სპორტისა და ახალგაზრდობის საქმეთა სამინისტროს მხარდაჭერით ყოველწლიურად, ოქტომბრის ბოლო კვირას იმართება. „თბილისიმარათონი“ ნახევარმარათონად (21.0975 კმ) კვალიფიცირდება და მსოფლიოში აპრობირებული სტანდარტების დაცვით ტარდება. პირველი ნახევარმარათონი 2012 წლის ოქტომბერში, თბილისის ზღვაზე გაიმართა. თითოეული დარეგისტრირებული ადამიანი, ქველმოქმედების მონაწილე გახდა.
Quarry Life Award - ბიომრავალფეროვნების ხელშეწყობის პროექტი, „ჰაიდელბერგცემენტი“, 2012-2013
Quarry Life Award – „ჰაიდელბერგცემენტის“ საერთაშორისო სამეცნიერო-საგანმანათლებლო კონკურსია, რომელიც კარიერებზე ბიომრავალფეროვნების ხელშეწყობას ისახავს მიზნად. პირველი კონკურსი (2011-2012 წლები) მსოფლიოს 18 ქვეყანაში ერთდროულად მიმდინარეობდა. მასში ათასობით სტუდენტი და მკვლევარი ჩაერთო. საერთაშორისო სტატისტიკის მიხედვით საზოგადოების ჩართულობის კუთხით, მონაწილე ქვეყნებს შორის საქართველომ საუკეთესო შედეგები აჩვენა და შემოსული 52 პროექტით ლიდერის პოზიცია დაიკავა.
„ფონდი ნატახტარი“, 2011-2015
„იზრუნე მომავალზე“ - კომპანია „ნატახტარის“ საქველმოქმედო პროექტია, რომელიც ითვალისწინებს მცირე ტიპის საოჯახო სახლებში მცხოვრები მზრუნველობამოკლებული მოზარდების მხარდაჭერას მათი დამოუკიდებელი ცხოვრებისათვის მომზადებისა და საზოგადოებაში ინტეგრაციის ხელშეწყობის კუთხით. 2011 წლიდან, როდესაც ამ პროექტისთვის შექმნილმა „ფონდმა ნატახტარმა“ თანხის შეგროვების პირველი ტალღა დაიწყო, კომპანია ჯეპრა პროექტის პიარკომუნიკაციასა და მისი აქტივობების მედიაგაშუქებას უზრუნველყოფდა.
არა ფალსიფიკაციას, 2011
კამპანია „არა ფალსიფიკაციას“ ქართულ ბაზარზე დაფიქსირებული ფალსიფიცირებული პროდუქტების გამოვლენასა და კონტრაფაქტების შესახებ საზოგადოების ინფორმირებას მიეძღვნა.
ორგანოთა დონაციის ევროპული დღე /გადანერგილი ორგანო-გადარჩენილი სიცოცხლე, 2010
ორგანოთა დონაციის ევროპული დღის აღნიშვნის ძირითად მიზანს, ტრანსპლანტაციის მნიშვნელობის შესახებ მოსახლეობის ინფორმირება და საზოგადოების ყურადღების მიპყრობა წარმოადგენდა.
ტრანსპლანტაციის მიღწევებისა და ორგანოთა გადანერგვის უსაფრთხო და დაცული პროცედურის ჩატარების მნიშვნელობაზე სპეციალური კონფერენცია მოეწყო. ღონისძიებაში ევროსაბჭოს ქვეყნებიდან 40-მდე ექიმი-ტრანსპლანტოლოგი მონაწილეობდა.
პროექტის ფარგლებში განხორციელდა სხვადასხვა სახის აქტივობები, რათა საზოგადოებას მიეღო ინფორმაცია ორგანოთა ტრანსპლანტაციის სასიცოცხლო მნიშვნელობის შესახებ. მოხდა დონორობის მსურველთა რეგისტრაცია.
ძუძუს კიბოს დაძლევის საინფორმაციო პროგრამა, 2006 - 2015
ძუძუს კიბოს დაძლევის საინფორმაციო პროგრამა მთელი მსოფლიოს მასშტაბით შვეიცარული ფარმაცევტული კომპანიის,  „ჰოფმან ლა როშის“ ინიციატივით ხორციელდება. აღნიშნული კამპანია, პირველად საქართველოში 2006 წელს განხორციელდა.
კამპანიის ძირითად მიზანს წარმოადგენდა ფართო საზოგადოების, განსაკუთრებით კი, HER2 დადებითი ტიპის ძუძუს კიბოთი დაავადებული პაციენტების, მათი ახლობლების ინფორმირება კიბოს ტიპების თაობაზე და ამ მიმართულებით ცოდნის მიღების მნიშვნელობაზე. პროგრამა ზოგადად, ძუძუს კიბოს პრევენციის შესახებ საზოგადოებაში საინფორმაციო აქტივობების ინიცირებასა და ამ პრობლემისადმი მასმედიის დაინტერესების გაზრდის ხელშეწყობას ისახავდა მიზნად.
2015 წელს, „ევროპა დონა საქართველოს“ ორგანიზებით ფოტოგამოფენა მოეწყო, შეგროვდა ხელმოწერები „ძუძუს კიბოს დამიზნებითი თერაპიის ხელმისაწვდომობის მხარდამჭერ პეტიციაზე“. ჯეპრამ ძუძუს კიბოს დამიზნებითი თერაპიის ხელმისაწვდომობის საინფორმაციო კამპანიის პარტნიორად გამოვიდა.
კოლხეთის ეროვნული პარკის საინფორმაციო კამპანია, 2006 - 2015
სპეციალური ღონისძიებები პრიორიტეტულ სამიზნე ჯგუფების წარმომადგენელთათვის გაიმართა, კერძოდ, ქვეყნის ბაზარზე მოქმედი ტურისტული სააგენტოებისთვის, რომლებიც არ იცნობდნენ პარკის ტურისტულ პოტენციალს.
კამპანიის მიზანს წარმოადგენდა საზოგადოების ინფორმირებულობის გაზრდა იშვიათი დაავადების - ფილტვის იდოპათიური ფიბროზის შესახებ, რათა მომხდარიყო დაავადების დროული დიაგნოსტიკა და ანტიფიბროზულ თერაპიაზე ხელმისაწვდომობის უზრულველყოფა.
2017 წელს ფილტვის იდოპათიური ფიბროზის (ფიფ) მსოფლიო კვირეულთან დაკავშირებით ღონისძიება „ამო ისუნთქე“ გაიმართა, რომლის მიზანს მედიისთვის საინფორმაციო კამპანიის "ამოისუნთქე იმედით" ფარგლებში მიღებული შედეგებისა და სამომავლო გეგმების გაცნობა წარმოადგენდა.
საქართველო ქუჩაში მცხოვრებ ბავშვთა ექსპლუატაციის წინააღმდეგ მიმართული საინფორმაციო კამპანია „ეს არ არის ჩემი არჩევანი“ - 2017-2018
კამპანია მიზნად ისახავდა ქუჩებში ბავშვთა ექსპლოატაციის დასრულებას, ამ ბავშვებისათვის უკეთესი მომავლის შექმნას საზოგადოების, არსამთავრობო ორგანიზაციების, სახელმწიფოსა და კერძო სტრუქტურების დახმარებით. კამპანიის კონცეფციის შემუშავებასა და განხორციელებაზე ჯეპრამ იმუშავა.
გაფანტული სკლეროზის საინფორმაციო კამპანია 2018-2019
კამპანიის მიზანს დაავადების შესახებ ინფორმირებულობის გაზრდა, არსებული სტერეოტიპების მსხვრევა და პაციენტების მხარდაჭერა წარმოადგენდა. კამპანიის ფარგლებში სოციალურ ქსელში აქტივობა #ერთადერთმანეთისთვის მიმდინარეობდა და მის მიზანს საზოგადოების ჩართულობით დაავადების შესახებ ინფორმაციის გაცვლა-გაზიარება და ამით გაფანტული სკლეროზით დაავადებული პაციენტებისთვის მხარდაჭერის გამოცხადება წარმოადგენდა.
კამპანიის ფარგლებში 2019 წლის 5 ივნისს ფოტო-პროექტის „ცხოვრება გაფანტულ სკლეროზთან ერთად“ პრეზენტაცია გაიმართა, რომელიც პაციენტების მხარდაჭერასა და ადგილობრივი მთავრობის მიმართ მადლიერების გამოხატვას ემსახურებოდა, რომლის თანადგომით აჭარის რეგიონში, გაფანტული სკლეროზის მქონე პაციენტებისათვის ხელმისაწვდომი გახდა ადეკვატური მკურნალობა.
პროექტები საჯარო სექტორისთვის
ჯეპრა და ჯეპრას ექსპერტები ჩართულები იყვნენ USAID–ის მიერ დაფინანსებული პროგრამის „დემოკრატიული მმართველობა საქართველოში (G3)“ ფარგლებში განხორციელებულ პროექტებში:
ვიქტორია არლენი
ვიქტორია არლენი (დ. 26 სექტემბერი, 1994) — ამერიკელი ტელეწამყვანი, ცნობილი როგორც მსახიობი, მოდელი და ყოფილი პარაოლიმპიელი მოცურავე.
2010 წელს ოთხი წლის შემდეგ, არლენს მოუწია თავიდან დაეწყო ლაპარაკის, ჭამისა და მოძრაობის სწავლა.
2012 წლის ივნისში, აშშ-ში გამართულ შეჯიბრში მოახერხა რეკორდის მოხსნა, შეძლო 2012 წლის ზაფხულის პარაოლიმპიადაზე გასვლა აშშ-ის სახელით. ლონდონში მოიპოვა ოთხი მედალი — ერთი ოქროსი და სამი ვერცხლის.
2017 წლის 6 სექტემბერს, არლენმა დაანონსა, რომ მიიღებდა მონაწილეობას გადაცემაში „ცეკვა ვარსკვლავებთან ერთად“. მისი მეწყვილე იყო პროფესიონალი მოცეკვავე ვალენტინ ჩმერკოვსკი. წყვილმა მოახერხა ნახევარ-ფინალში გასვლა და დაიკავა მე-5 ადგილი.
2020 წელს ის გახდა გადაცემა „American Ninja Warrior Junior“-ის წამყვანი, შეცვალა ლორი ერნანდესი.
სქოლიო
კატეგორია:დაბადებული 1994 კატეგორია:დაბადებული 26 სექტემბერი კატეგორია:ამერიკელი მოცურავეები კატეგორია:ამერიკელი ქალი მსახიობები
განძაკი (მთა)
განძაკი (Գանձակ) — მთა სომხეთში. მდებარეობს ვაიოცძორის პროვინციაში, სოფელ მოზროვიდან სამხრეთ-დასავლეთით 2,5 კილომეტრში. მწვერვალის სიმაღლე ზღვის დონიდან 2374 მეტრია და განლაგებულია ვაიქის ქედის ჩრდილო-დასავლეთ ფერდობზე.
სქოლიო
კატეგორია:სომხეთის მთები
სორამიმი
სორამიმი (空耳) — სიმღერის ან სხვა ტექსტის ომოფონური თარგმანი, რომელიც არა ერთი ენის ფარგლებში, არამედ ორი ან მეტი ენის ფარგლებში შეიძლება გამოიხატოს. სორამიმი გულისხმობს სიმღერის ან სხვა ტექსტის ომოფონურ თარგმანს. უფრო კონკრეტულად, ისეთ შემთხვევებს, როდესაც სიტყვების ჟღერადობა ერთ ენაზე ჟღერადობით სხვა ენის სიტყვებს ჰგავს. შედეგად ვიღებთ აბსურდს ან ნათქვამის კომიკურ ინტერპრეტაციას. სორამიმის მაგალითად შეიძლება განვიხილოთ ფრაზა The Beatles-ის სიმღერიდან „I Want to Hold Your Hand“, რომელიც შესაძლოა ჟღერადობით, თუმცა განსხვავებული მნიშვნელობით, მივამსგავსოთ იაპონურ ფრაზას, რომელსაც უხეში მნიშვნელობა აქვს. „I Want To Hold Your Hand“ — იაპონურად ასე ჟღერს — „Aho na hōnyōhan“ (Idiotic public urination). ასევე ფრაზა „He Danced Really Wonderbar“ Boney M.-ის სიმღერიდან „Rasputin“ ჟღერადობით მიამსგავსეს ქართულ ფრაზას, რომელიც ასე ჟღერს: „ბიძაშვილი ბრუნდება“. ფრაზა „ach so schwer“ გერმანული როკ-ჯგუფის „რამშტაინის“ სიმღერიდან „Ohne dich“, ჟღერადობით მიამსგავსეს ქართულ ფრაზას, რომელიც ასე ჟღერს „ახ ეზოში“. ბუნებრივია ყველა განხილულ შემთხვევაში, შედეგი აბსურდული და კონტექსტურად შინაარს მოკლებულია, თუმცა ამავე დროს სახალისო და გასართობიც.
ლიტერატურა
კატეგორია:სიტყვების თამაში
დევრიმი
დევრიმი (Devrim; რევოლუცია) — პირველი ავტომობილი, რომელიც სრულად შექმნილია და წარმოებულია თურქეთში.
საავტომობილო ინდუსტრიის კონგრესი
1961 წლის 15 მაისს, პრეზიდენტ ჯემალ გიურსელმა Otomotiv Endüstri Kongresi (საავტომობილო ინდუსტრიის კონგრესი) გახსნა. თავის გამოსვლაში მან განაცხადა:
კონგრესის შემდეგ, გიურსელმა გამოსცა ბრძანება, რათა შექმნილიყო პირველი ძრავისა და მანქანის პროტოტიპი, რომელსაც უნდა დაეკმაყოფილებინა ქვეყნის მოთხოვნები. ეს პროტოტიპები დროის საუკეთესო მანქანებთან უნდა შედარებულიყო, ნაკლოვანებები გამოვლენილიყო და თურქეთში საუკეთესო ავტომობილის წარმოებისთვის პროექტის განვითარების სამუშაოები დაწყებულიყო.
დიზაინი და წარმოება
1961 წელს, პრეზიდენტმა ჯემალ გიურსელმა 24 ინჟინერს, რომლებიც სხვადასხვა კომპანიაში მუშაობდნენ, სრულიად თურქეთში შემუშავებული და წარმოებული მანქანის აშენება დაავალა. მანქანა, 1961 წლის 29 ოქტომბერს, რესპუბლიკის დღისადმი მიძღვნილ ღონისძიებაზე უნდა გამოეფინათ.
ესქიშეჰირში მდებარე ობიექტზე 130 დღიანი მუშაობის შედეგად, რომელიც მოგვიანებით „TÜLOMSAŞ“-ის ქარხანა გახდა, ინჟინრებმა მოახერხეს ახალი ავტომობილის ოთხი პროტოტიპის შექმნა. ერთ-ერთი შავი ფერის და სხვები კრემისფერის იყო. შემდგომში მას „დევრიმი“ (რაც თურქულად რევოლუციას ნიშნავს) ეწოდა.
thumb|left|დევრიმის ტექნიკური მახასიათებლები
მანქანის შემუშავებისთვის დრო ძალიან ცოტა იყო, თუმცა, ოთხი მანქანის აწყობა შესაძლებელიყო და ორი ავტომობილი (კრემისფერი და შავი ფერის) რესპუბლიკის დღისადმი მიძღვნილ ღონისძიებისთვის ანკარაში გაიგზავნა. შავი ავტომობილი ანკარაში მიმავალ მატარებელშივე შეღებეს. ტრანსპორტირებისას არც ერთ მანქანას არ გააჩნდა ბენზინი, რაც უსაფრთხოების ზომებით იყო გამოწვეული და მანქანები საწვავით მარტო მანევრირებისთვის მცირე რაოდენობით შეავსეს. ასევე, ძრავების გაშვებისთვის საჭირო იყო მაღალი ოქტანის საწვავი. მაღალი ოქტანის საწვავის ყიდვა კი მხოლოდ ანკარაში შესაძლებელი. დღესასწაულის დღეს, პრეზიდენტმა ჯემალ გიურსელმა შავ ავტომანქანაში დაჯდა და საზეიმო ტურზე გავიდა. დაახლოებით ასი მეტრის გავლის შემდეგ, მანქანა გაჩერდა. შემდეგ პრეზიდენტმა შავი ავტომანქანიდან გადმოვიდა და კრემისფერში ჩაჯდა და ანითქაბირისკენ გაემართა. ორივე მანქანამ გაართვა თავი დავალებას და საზეიმო დღე ექსცესების გარეშე ჩაიარა. თუმცა, მომდევნო დღის გაზეთების სათაურები ასე გამოიყურებოდა: „დევრიმი 100 მეტრი გაიარა და გაფუჭდა“. მანქანა მრავალი წლის განმავლობაში ხუმრობის საგანი გახდა. აღსანიშნავია, რომ დაახლოებით იმავე თარიღებში ინგლისის დედოფლის ავტომობილი გაფუჭდა და ცერემონიაზე.
შეთქმულების თეორიები
მასობრივი წარმოების წარუმატებლობის შესახებ პოპულარული შეთქმულების თეორია იმაზე მიუთითებს, რომ ამერიკელი ავტომწარმოებლები, რომლებიც 1960-იანი წლების დასაწყისში თურქეთის უმეტეს ნაწილზე ყიდდნენ (პოლიციის მანქანებიც კი GM-ს და Ford-ის, განსაკუთრებით Chevrolet-ის წარმოების იყო, რაც 1970-იანი წლების ბოლომდე გაგრძელდა) თავიანთ მანქანებს, თურქეთის მთავრობას სთხოვეს შეეჩერებინა პროექტი, ხოლო თურქეთმა გადაწყვიტა შეეწყვიტა პროექტი, ნატო-ს მოკავშირესთან მჭიდრო ურთიერთობის შენარჩუნების ფასად.
ხუთი წლის შემდეგ, 1966 წელს „Anadol“ გახდა თურქეთის პირველი მასობრივი წარმოების საავტომობილო სატრანსპორტო საშუალება, რომელიც აწარმოა Otosan-მა (აშშ-ის Ford Motor Company-ისა და თურქული Koç Holding-ის ერთობლივი პროექტი).
მემკვიდრეობა
მანქანის სამი პროტოტიპით ბიუროკრატიული შეზღუდვების გამო განადგურდა, მათი ძრავები კი მოდიფიცირებულ იქნა დიზელის გენერატორებზე, მაგრამ მანქანის უკანასკნელი მოდელი ინახება ესქიშეჰირის TÜLOMSAŞ-ის ქარხანაში, სადაც აშენდა. მისი დათვაიერება შესაძლებელია ყოველდღიურად 08:00-დან 17:00-მდე.
მანქანის შემუშავების პროცესი და 24 ინჟინრის გულმოდგინე მუშაობდა, რომლებიც მუშაობდნენ დევრიმის ავტომობილებზე, ფილმის სცენარი, რომელიც 2008 წელს თურქეთში „Devrim Arabaları“-ის (რევოლუციის მანქანები) სახელით გამოვიდა.
2010 წლის ბოლოს, დევრიმის მანქანებით შტაგონებული პაკისტანის მეცნიერებათა და ტექნოლოგიის ეროვნულმა უნივერსიტეტმა ჰიბრიდული მანქანა შეიმუშავა და დაასახელა იგი, როგორც „დევრიმ II“.
მასტარა
მასტარა (Մաստարա) — სოფელი სომხეთში, არაგაწოტნის პროვინციაში. მდებარეობს ზღვის დონიდან 1750 მეტრზე. სომხეთის სსრ-ს არსებობის პერიოდში შედოდა თალინის რაიონში. 2008 წლის მონაცემებით, მოსახლეობა 2301 ადამიანს შეადგენდა, სიმჭიდროვე 38 ადამიანი კმ²-ზე. ფართობი 61,28 კმ²-ია.
ჰოვანესის ეკლესია
სოფელში შემორჩენილია სომხური არქიტექტურის ძეგლი, ჯვარ-გუმბათოვანი ეკლესია, რომელიც VI საუკუნის ბოლოს და VII საუკუნის დასაწყისს მიეკუთვნება. ეკლესია ცენტრული ნაგებობაა. მისი 11,2 მ დიამეტრის გუმბათი ეყრდნობა ტრომპებს და შვერილ აფსიდებს.
რესურსები ინტერნეტში
კატეგორია:არაგაწოტნის პროვინციის სოფლები
რიშედლი ბაზური
რიშედლი ბაზური (Riechedly Bazoer; დ. 12 ოქტომბერი, 1996, უტრეხტი) — ნიდერლანდელი ფეხბურთელი. ასპარეზობს ერედივიზიის კლუბ „აიაქსში“.
რესურსები ინტერნეტში
კატეგორია:ნიდერლანდელი ფეხბურთელები კატეგორია:დაბადებული 1996 კატეგორია:დაბადებული 12 ოქტომბერი
ფლუტურა
ფლუტურა (Flutura) — სოფელი მოლდოვაში, ტელენეშტის რაიონში. მდებარეობს ზღვის დონიდან 151 მეტრზე. 2004 წლის მონაცემებით, მოსახლეობა 278 ადამიანს შეადგენდა.
რესურსები ინტერნეტში
კატეგორია:ტელენეშტის რაიონის სოფლები
კა დე ბასტიარი
კა დე ბასტიარი (Dogo mallorquín) — ძაღლის ჯიში, რომელიც გამოყვანილია ესპანეთში XVIII საუკუნეში.